stanford-oval/wikipedia huggingface dataset:
Pekka Lehtimäki
Vaikutus

Pekka Lehtimäelle oli erityisen tärkeää, että hän saattoi jakaa ammattitietämystään myös asiasta kiinnostuneille maallikoille. Tätä työtä hän teki muun muassa julkaisemalla Aamulehdessä kielikolumnejaan. Erityisen hyvin hän tunsi Länsi-Uudenmaan murteet, joita hän tarkasteli myös väitöskirjassaan oi- ja ei-nominit Länsi-Uudenmaan murteissa (SKS, 1972). Lehtimäki julkaisi myös kolme kotiseudun murrekirjaa. Tammelan murrekirjassa (1989) ja Karkkilan murrekirjassa (1997) Lehtimäki liikkui niillä seuduilla, joiden murteita hänen tutkimuksensa suurimmaksi osaksi käsitteli. Hämeenkyrön murrekirjaan (2002) sisältyy sen alueen murrenäytteitä, joissa hän itsekin oli viettänyt lapsuutensa. Kirjojen lopussa olevat yleistajuiset murrekatsaukset sopivat myös maallikoille.
Lehtimäki seurasi tarkoin kaksikielisen poikansa kielellistä kehitystä ja käsitteli sitä muutamissa tutkimuksissaan.
Vuonna 2008 Lehtimäki julkaisi lastenkirjansa Yllärien ylläri – Venneri vaarin ja muorin mökillä.
Monet Lehtimäen lukuisista oppilaista ovat tehneet ja tekevät edelleen tärkeää työtä suomalais-saksalaisten suhteiden kehittämiseksi sekä kulttuurin ja talouden että myös tieteen alueella. Lehtimäki teki myös hyvin ansiokkaasti työtä sen hyväksi, että suomalainen kielitiede tulisi tunnetuksi Saksassa. Tästä hyvänä esimerkkinä on hänen työnsä suomalais-saksalais-alankomaalaisessa murretutkijoiden ryhmässä.
Teokset

Hämeenkyrön murrekirja. Helsinki: Suomalaisen Kirjallisuuden Seura, 2002. ISBN: 951-746-380-4
Sprachen in Finnland und Estland. Herausgegeben von Pekka Lehtimäki. Wiesbaden: Harrasso­witz, 1999. ISBN: 3-447-04153-6
Liistoin Kallei Karkkilasta: murreretki Uudellemaalle. Porvoo: WSOY, 1997. ISBN: 951-0-21873-1
Tammelan murrekirja. Helsinki: Suomalaisen Kirjallisuuden Seura, 1989. Suomalaisen Kirjallisuuden Seuran toimituksia. ISBN: 951-717-585-X
Oi- ja ei-nominit Länsi-Uudenmaan murteissa. Helsinki : Suomalaisen Kirjallisuuden Seura, 1972. Suomalaisen Kirjallisuuden Seuran toimituksia. ISBN: 951-717-015-7
Yllärien ylläri: Venneri vaarin ja muorin mökillä. Tampere: Pilot-kustannus, 2008. ISBN: 978-952-464-811-0
Kirjallisuutta

Virittäjä 3/2013 (s. 421–423)
Pitkä tie kotiin (vuoden 1997 elokuva)

| Pitkä tie kotiin> The Long Way Home |
| --- | --- |

Ohjaaja:  Mark Jonathan Harris
Käsikirjoittaja:  Mark Jonathan Harris
Tuottaja:  Marvin Hier Richard Trank
Säveltäjä:  Lee Holdridge
Kuvaaja:  Don Lenzer
Leikkaaja:  Kate Amend
Valmistustiedot
Valmistusmaa:  Yhdysvallat
Levittäjä:  Netflix
Ensi-ilta:   19. syyskuuta 1997
Kesto:  120 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pitkä tie kotiin (engl. The Long Way Home) on vuonna 1997 ensi-iltansa saanut yhdysvaltalainen dokumenttielokuva, jonka on ohjannut Mark Jonathan Harris. Elokuva kertoo toisen maailmansodan jälkeisistä juutalaispakolaisista. Elokuvan pääosia esittävät Edward Asner, Sean Astin, Martin Landau, Miriam Margolyes, David Paymer, Helen Slater, Michael York ja Nina Siemaszko. Morgan Freeman toimii elokuvan kertojana. Elokuva voitti Parhaan dokumentin Oscar-palkinnon vuonna 1998.
Aiheesta muualla

Pitkä tie kotiin Internet Movie Databasessa (englanniksi)
Pitkä tie kotiin Elonet.
Pitkä tie kotiin AllMoviessa. (englanniksi)
Pariisi–Roubaix 2017

Pariisi–Roubaix 2017 oli järjestyksessään 115. maantiepyöräilyn Pariisi–Roubaix-kilpailu. Se käytiin 257,5 kilometrin reitillä Compiègnesta Roubaix'hin 9. huhtikuuta 2017. Kilpailu kuului UCI World Touriin.
Greg Van Avermaet voitti kilpailun ennen Zdeněk Štybaria ja Sebastian Langeveldia.
Aiheesta muualla

Kuvia tai muita tiedostoja aiheesta Pariisi–Roubaix 2017 Wikimedia Commonsissa
UCI World Tour
| --- | --- |
Kaudet:   (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:   Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Perusterveydenhuolto

Perusterveydenhuolto koostuu terveydenhuollon keskeisistä, yleisistä ja laajasti saatavilla olevista palveluista, joihin kuuluvat pääasiassa terveyskeskusten tai terveyskeskussairaalojen tuottamat palvelut, kuten yleislääkärin vastaanotto, vanhusten pitkäaikaishoito, ennaltaehkäisevät palvelut, äitiys- ja lastenneuvola, kouluterveydenhuolto, työterveyshuolto, hammashuolto ja terveydensuojelu. Eri tasoisten sairaaloiden tuottamia vaativampia palveluja kutsutaan erikoissairaanhoidoksi.
Perhosuinti

Uimari uimassa perhosuintia
Perhosuinti on yksi uintitekniikoista ja kilpailulaji. Perhosuinti on fyysisesti ja teknisesti vaativin ja vapaauinnin  jälkeen toiseksi nopein uintilaji yhdessä selkäuinnin kanssa. Perhosuinnissa molemmat kädet heitetään eteenpäin veden pinnan yläpuolella yhdessä kahden potkun kanssa.
Perustekniikka

Perhosuintia uidaan vatsallaan. Vauhti tuotetaan käsivedoilla ja jaloilla.
Käsivedon alussa uimarin kädet osuvat veteen pään etupuolella lähellä toisiaan. Tämän jälkeen käsiä yleensä viedään hieman sivulle ja sitten ne laitetaan koukkuun ja niitä ryhdytään viemään taaksepäin kämmenten osoittaessa varpaita kohti. Käsiä viedään kohti reisiä ja vedon loputtua ne nostetaan vedenpinnan yläpuolelle ja tuodaan takaisin eteen. Vedon palautuksen alussa uimari kääntää päätään eteenpäin tai sivulle voidakseen tarvittaessa hengittää.
Yhden käsivedon aikana tehdään kaksi ns. delfiinipotkua, jossa molemmat jalat tekevät pystysuuntaista potkuliikettä. Ensimmäinen potku eli ns. ykköspotku tehdään käsien tullessa veteen ja ns. kakkospotku käsien tehdessä lopputyönnön. Nilkat pidetään suorina ja polviakin koukistetaan vain vähän.
Perhosuinti kilpailulajina

FINAn hyväksymiä virallisia kilpailulajeja ovat 50, 100 ja 200 metrin perhosuinti.
Perhosen sääntöjä on ajoittain muokattu vastaamaan ajan vaatimuksia. Esimerkiksi Tero Välimaa nousi perhosuimarina Suomen huipulle hyödyntämällä tehokasta delfiinipotkua pysytellen veden pinnan alapuolella lähes koko uintisuorituksen ajan. Myöhemmin FINA kuitenkin päätti katsojaystävällisyyttäkin ajatellen, että lähdön tai käännöksen jälkeen uimarin pään on noustava veden pinnan yläpuolelle ennen 15 metrin merkkiä.
Yleisimpiä hylkäyssyitä perhosessa ovat:
SW 4.4 = Liikkuminen ennen lähtömerkkiä
SW 8.2 = Käsien palautus ei tapahtunut veden pinnan yläpuolella
SW 8.3 = Eriaikainen jalkaliike
Mark Spitzin Münchenin olympialaisissa 1972 voittamiin seitsemään kultamitaliin sisältyivät sekä 100 että 200 metrin perhosuinnit. Kaikkien aikojen menestynein olympiauimari Michael Phelps voitti myös useita kultamitaleja perhosuinneissa. Naisten viime vuosien menestyksekkäin perhosuimari on Ruotsin Sarah Sjöström.
Suomalaisista Jere Hård on voittanut kolme Euroopan-mestaruutta 50 metrin perhosuinnissa, kaksi pitkällä radalla ja yhden lyhyellä. Matti Rajakylä saavutti samalla matkalla lyhyen radan EM-pronssin vuonna 2005.
Perhosuinnin fyysinen vaativuus

Perhosuinti on kuluttavin ja fyysisesti vaativin uintilaji mutta lyhyillä matkoilla toiseksi nopein. Verrattaessa perhos- ja selkäuinnin maailmanennätyksiä ero on suurimmillaan sadalla metrillä, mutta lähes olematon kahdellasadalla. Lähtö ja käännökset tosin vaikuttavat vertailuun, sillä selkäuinnissa lähdetään liikkeelle vedestä, jolloin sukellukseen saa pienemmän voiman kuin muissa uintilajeissa.
Aloitteleville uimareille perhosuinnin oppiminen on usein vaikeaa, ja kilpailusääntöjen mukaisen tekniikan hallitseminen vaatii monilta pitkään kestävää harjoittelua. Osa kilpauimareista tosin pitää rintauintia perhosta raskaampana uintimuotona. Erityistä merkitystä tekniikan oppimisessa on hartiaseudun lihasten liikkuvuudella. Vaativuudestaan johtuen perhosuintia ei juuri käytetä kuntoilumuotona.
Aiheesta muualla

Kuvia tai muita tiedostoja aiheesta Perhosuinti Wikimedia Commonsissa
Andrea Pollack ui perhosuintia vuonna 1979.
Perlammi

| Perlammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°09′00″N, 25°44′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Asikkalanselän alue (14.21)
Laskuoja:  oja Pitkälammiin 
Järvinumero:  14.212.1.007
Mittaustietoja
Pinnankorkeus:  109,2 m  
Pituus:  270 m  
Leveys:  180 m  
Rantaviiva:  0,73 km  
Pinta-ala:  3,746 ha  
Saaria:  ei saaria 
 fiPerlammi 
Perlammi  on Päijät-Hämeessä Asikkalassa Urajärven kylän lähellä sijaitseva lampi.
Maantietoa

Lammen pinta-ala on 3,7 hehtaaria, se on 250 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Asikkalanselän alueella (14.21), jonka Urajärven valuma-alueeseen (14.212) se kuuluu. Lammen vedenpinnan korkeus on 109,2 metriä mpy.
Platý (Sporadit)

| --- | --- |
Muut nimet:  Plateiá (Πλατειά)
Sijainti:  38°45′54″N, 24°35′17″E, Skýros Euboia, Keski-Kreikka Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  0,619 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Platý (kreik. Πλατύ; transl. myös Platí) eli Plateiá (Πλατειά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen eteläpuolella. Saaren pinta-ala on 0,619 neliökilometriä ja se on asumaton (vuonna 2011). Hallinnollisesti Platý kuuluu Skýroksen kuntaan, Euboian alueyksikköön ja Keski-Kreikan alueeseen. Platýn erottaa Skýroksesta noin 600 metriä leveä salmi. Saaren kaakkoispuolella sijaitsee Sarakinón saari.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Πλατύ Σκύρου
Pohjoiset Sporadit
| --- | --- |
Pääsaaret:   Alónnisos  Skiáthos  Skópelos  Skýros 
Pienemmät saaret:   Adelfoí  Ágios Ermólaos  Ágios Geórgios  Arkó  Aspronísi  Atsítsa  Dasiá  Diavátes Éxo Diavátis  Mésa Diavátis  Gioúra  Kalogriá  Koúlouri  Koumpí  Kyrá Panagiá  Lakkonísi  Lakkonísia  Lechoúsa  Maragkós  Mikró  Pappoús  Pelérissa  Peristéra  Pipéri  Platý  Prásso Gioúron  Prásso Skántzouras  Psathoúra  Psathonísi  Répi  Ríneia  Sarakinó  Skántzoura  Skyropoúla  Strongyló  Tsougkriá  Tsougkriáki  Válaxa  Vrykolakonísia
Perusturva

Perusturva on perustuslain 19 §:n momentin mukaista syyperusteistaselvennä perustoimeentulonselvennä turvaaselvennä. Perusturva toimii turvaverkkonaselvennä eri riskitilanteissaselvennä.
Suomen perustuslain mukaan kaikilla, jotka eivät kykene hankkimaan ihmisarvoisen elämän edellyttävää turvaa, on oikeus välttämättömään toimeentuloon sekä huolenpitoon.
Vuonna 2021 julkaistun arviointiraportin mukaan perusturva ei riittänyt monella kohtuulliseksi katsottuun minimikulutukseen, minkä vuoksi he tarvitsivat pitkäaikaista toimeentulotukea. Kansainväliset ihmisoikeuselimet ovat turhaan kehottaneet Suomea pitämään huolta haavoittuvimmassa asemassa olevien ihmisten asianmukaisesta perusturvasta.
Pensasnärhet

| Pensasnärhet |
| --- | --- |
 Floridanpensasnärhi (Aphelocoma coerulescens)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Pensasnärhet  Aphelocoma  Cabanis, 1851
Katso myös
   Pensasnärhet Wikispeciesissä   Pensasnärhet Commonsissa 
Infobox OKNimi-testi OK: 
Pensasnärhet (Aphelocoma) on varisten heimoon kuuluva varpuslintusuku, joka esiintyy lähinnä Yhdysvalloissa ja Meksikossa. Pensasnärhien sukuun kuuluu 7 lajia:
Floridanpensasnärhi (Aphelocoma coerulescens)
Isopensasnärhi (Aphelocoma insularis)
Kalifornianpensasnärhi (Aphelocoma californica)
Katajapensasnärhi (Aphelocoma woodhouseii)
Meksikonpensasnärhi (Aphelocoma wollweberi)
Sinipensasnärhi (Aphelocoma unicolor)
Vuoripensasnärhi (Aphelocoma ultramarina)
Philip H. Abelson

Philip H. Abelson vuonna 1945.
Philip Hauge Abelson (27. huhtikuuta 1913 – 1. elokuuta 2004) oli yhdysvaltalainen ydinfyysikko. Hänen läheinen työtoverinsa oli Luis W. Alvarez. Tunnetuimpia tohtori Abelsonin tutkimustuloksista oli neptuniumin löytäminen yhdessä Edwin McMillanin kanssa.
Tohtori Abelson oli myös ensimmäisenä inventoimassaselvennä ydinteknologiaa, kuten ydinreaktoreita sukellusveneiden voimanlähteeksi.
Atomitutkimustyössään Abelson työskenteli Kalifornian yliopistossa Berkeleyssä, Ernest Lawrencen laboratoriossa. Hän kuului myös Manhattan-projektin henkilöstöön.
Pekka Laukkarinen

| Pekka Laukkarinen |
| --- | --- |

Henkilötiedot
Syntynyt: 20. tammikuuta 1978 (ikä 46) Kouvola
Ammatti:  muusikko, juontaja, yrittäjä
Muusikko
Laulukielet:  suomi
Tyylilajit:  pop, gospel, lastenmusiikki
Soittimet:  kitara, lyömäsoittimet, huuliharppu
Levy-yhtiöt:  PopUnion, Capo Records
Aiheesta muualla
Kotisivut
  [ Muokkaa Wikidatassa ] [ ohje ]  
Pekka Oskari Laukkarinen (s. 20. tammikuuta 1978 Kouvola) on Porvoossa asuva muusikko, laulaja ja lauluntekijä sekä televisiojuontaja.
Alun perin rumpuja ja lyömäsoittimia opiskellut Laukkarinen aloitti kitaran soiton ja laulujen tekemisen 15-vuotiaana. Vuosituhannen vaihteeseen mennessä hänestä oli kasvanut yksi Suomen eniten konsertoivista ja kysytyimmistä suomalaisen artisteista. Tekijänoikeustoimisto Teosto ry:n mukaan Laukkarisella oli vuonna 2012 kaikista Suomen artisteista ja yhtyeistä kolmanneksi eniten konsertteja (Teostory-lehti 3/2013). Hänen silloinen keikkamääränsä oli noin 250 konserttia vuodessa.
Hän on julkaissut neljä sooloalbumia (Lupaus 2001, Ihmettelen 2004, Gloriaa 2009, Unelmia 2014). Oman gospel-tuotantonsa lisäksi hän tekee ja esittää paljon lastenmusiikkia. Häneltä on julkaistu yksi lastenlevy (Pekka Laukkarinen & Matti Laitinen: Lempparilevy 2010) sekä koko perheen joululevy (Pekka Laukkarinen Trio: Joulun Tähti 2012). Lisäksi Unelmia-levyllä on kuultavissa myös kantrivaikutteita. Suomen lisäksi hän on esiintynyt muun muassa USAssa, Kroatiassa, Serbiassa, Belgiassa, Ruotsissa ja Thaimaassa.
Pekka Laukkarinen on toiminut vuodesta 2008 alkaen myös C More Juniori -televisiokanavan juontajana (Ent. Sub Juniori, MTV Juniori, MTV3 Juniori). C More Juniorilla hän mm. juontaa päivittäin tulevaa Onnenpäivä-ohjelmaa. Vuosien aikana hän on juontanut mm. Sherlock, Soittotunti ja Fan Tzu-nimisiä lastenohjelmia.
Pekka Laukkarisen juontamat ohjelmat ovat olleet kaksi kertaa Kultainen Venla -ehdokkaana. Onnenpäivä-ohjelma vuonna 2011, sekä Sherlock-ohjelma vuonna 2013 olivat ehdolla parhaaksi nuorten- ja lastenohjelmaksi.
Laukkarinen on myös spiikannut paljon tv- ja radiomainoksia sekä dubannut piirrettyjä. Hän on antanut äänensä mm. Ever After High -sarjan Sparrow Hood -hahmolle.
Laukkarinen on vuodesta 2005 asti toiminut myös viihdealan yrittäjänä. Hänen PopUnion Oy -yrityksensä tuottaa musiikki- ja juontopalveluita sekä toimii levy-yhtiönä. Keväällä 2011 Laukkarinen perusti levymerkin nimeltä Capo Records. Sen ensimmäinen julkaisu, Freija-yhtyeen SydänJuurilla -albumi, voitti vuonna 2011 Emma-gaalassa palkinnon parhaasta etnoalbumista.
Yksityiselämä

Pekka Laukkarinen syntyi ja kasvoi Kouvolassa. Siellä hän kävi koulunsa Kankaan alakoulussa, Salparinteen yläkoulussa ja Kouvonrinteen lukiossa. Ylioppilaaksi hän kirjoitti keväällä 1997. Vuosina 1999-2002 hän opiskeli Diakonia-ammattikorkeakoulussa Kauniaisissa ja valmistui sosionomiksi (amk), erikoistuen lastensuojeluun ja kirkon nuorisotyöhön.
Hän on asunut Porvoossa vuodesta 2004 asti ja on vuodesta 2010 ollut naimisissa Karoliina Nikulan kanssa. Heillä on kaksi lasta.
Vuonna 2015-2016 Laukkarinen asui USAssa, Gettysburgissa, Pennsylvaniassa. Heinäkuussa 2016 Laukkarinen joutui aivoleikkaukseen, päästään löytyneen aneurysman vuoksi. Hän toipui leikkauksesta hyvin ja pari kuukautta leikkauksen jälkeen jatkoi keikkailuaan.
Laukkarinen on Nuorten hyväksi -kampanjan lähettiläs.  sekä Touhula Liikuntapäiväkotien kummi
Albumit

Lupaus (2001)
Ihmettelen (2004)
Gloriaa (2009)
Lempparilevy (yhdessä Matti Laitisen kanssa tehty lastenlevy) (2010)
Mielakka -cd-single (2010)
Joulun Tähti (Pekka Laukkarinen Trio) (2012)
Unelmia (2014)
Pikkuenkeli ja aasi (joulusatu-cd) (2016)
TV-työt

Onnenpäivä (C More Juniori) (2008-)
Tähti 2009 -kisan finaali (MTV3) (25.4.2009)
Fan Tzu (C More Juniori) (2009-2010)
Soittotunti (C More Juniori) (2011-2012)
Sherlock (C More Juniori) (2012-)
Aiheesta muualla

Pekka Laukkarisen kotisivut
Pekka Laukkarinen Myspacessa (suomeksi)
PopUnion Oy:n kotisivut
C More Juniorin sivut
Kuvia tai muita tiedostoja aiheesta Pekka Laukkarinen Wikimedia Commonsissa
Platánia

| Platánia Πλατάνια |
| --- | --- |
 Platánian kylä.
 Platánia
 Koordinaatit: 36°15′22″N, 28°0′55″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901070501
Väkiluku (2011):  180
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Platánia (kreik. Πλατάνια) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 180 (vuonna 2011).
Platánian kylä sijaitsee Ródoksen keskiosissa noin 38 kilometriä lounaaseen Ródoksen kaupungista. Se on rakennettu Profítis Ilías -vuoren rinteeseen ja saanut nimensä seudulla lukuisina kasvavista plataanipuista. Kylän pääkirkko on vuodelta 1850 ja omistettu Pyhälle Georgiokselle (Ágios Geórgios).
Platánia muodostaa myös laajemman kyläyhdyskunnan (Τοπική Κοινότητα Πλατανίων, Topikí Koinótita Plataníon), johon kuuluu varsinaisen Platánian kylän lisäksi Agía Eleoúsan kylä. Koko yhdyskunnan väkiluku on 196. Aiemmin kylä kuului Kámeiroksen kuntaan ja vuodesta 2011 lähtien Ródoksen kunnan Kámeiroksen kunnallisyksikköön.
Aiheesta muualla

Kuvia tai muita tiedostoja aiheesta Platánia Wikimedia Commonsissa
Perhe on pahin

| Perhe on pahin> All in the Family |
| --- | --- |
 Bunkerin perhe 1973
Tyyli:  tilannekomedia
Kestoaika:  22–24 min
Kehittäjä(t):  Norman Lear
Pääosissa:   Carroll O'Connor  Jean Stapleton  Sally Struthers  Rob Reiner 
Alkuperämaa:  Yhdysvallat
Alkuperäiskieli:  englanti
Verkko:   CBS  Nelonen
Esitetty:  12. tammikuuta 1971 – 8. huhtikuuta 1979
Tuotantokausia:  9
Jaksoja:  210
Tunnuskappale:  Carroll O'Connorin ja Jean Stapletonin esittämä "Those Were the Days"
Tuotanto
Tuotantoyhtiö(t):  Tandem Productions
Seuraaja:  Archie Bunker's Place
Aiheesta muualla
IMDb 
Perhe on pahin (engl. All in the Family) on yhdysvaltalainen tilannekomedia. Sen ensiesitys Yhdysvalloissa oli CBS:n verkossa 12. tammikuuta 1971 ja sarja jatkui 8. huhtikuuta 1979 asti. Sen jälkeen syyskuussa 1979 sarja jatkui uudella nimellä Archien kapakka (engl. Archie Bunker's Place) ja uudella juonikuviolla vuoteen 1983. Archien kapakan toisesta kaudesta alkaen ei mukana ollut Archien lisäksi yhtään alkuperäisen sarjan hahmoista.
Sarja perustuu Johnny Speightin kehittämään brittiläiseen tilannekomediaan Till Death Us Do Part. Perhe on pahin -sarjan pääosassa Archie Bunkerina oli Carroll O'Connor, vaimonaan Edithinä Jean Stapleton. Perheen tytärtä Gloria Stiviciä esitti Sally Struthers ja tämän puolalaissukuista miestä Michael "Läskipää" Stiviciä, jota Archie ei arvostanut, elokuvaohjaajana myöhemmin tunnetuksi tullut Rob Reiner. Vanhoillisen Archien ja hippiajan mielipiteitä omaavan "Läskipään" asenteiden ristiriita ja sanalliset yhteenotot olivat yksi sarjan tunnusmerkeistä.
Sarjassa käsiteltiin aiheita jotka olivat aiemmin olleet tabuja tai muuten näkymättömiä televisiossa, kuten rasismi, homoseksuaalisuus, raiskaus ja impotenssi.
Sarjaa esitettiin uudelleen Suomessa 2001-2002 sekä alkuvuodesta 2013 lähtien.
Aiheesta muualla

Wikimedia Commonsissa on kuvia tai muita tiedostoja aiheesta .
Perhe on pahin Internet Movie Databasessa (englanniksi)
All in the Family TV.comissa (Arkistoitu – Internet Archive) (englanniksi)
All in the Family FanHistory.comissa (Arkistoitu – Internet Archive) (englanniksi)
Pietro

| Pietro |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Pietari, Petrus
Vastineita eri kielissä:  Peter, Pierre
Nimen alkuperä:  kivi (kreik. Petros)
Infobox OKNimi-testi OK: 
Pietro on italialainen miehen etunimi. Nimi johtuu kiveä tai kalliota merkitsevästä kreikan kielen sanasta petros, joka esiintyy myös miehen nimenä ja jonka Jeesus Raamatun mukaan antoi apostoli Simonille ja joka suomenkielisessä Raamatussa esiintyy muodossa Pietari. Suomessa nimi Pietro on huhtikuuhun 2024 mennessä annettu noin 200 miehelle.
Parijuovatokko

| Parijuovatokko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Ahvenkalat Perciformes
Heimo::  Tokot Gobiidae
Suku::  Valenciennea
Laji::  helsdingenii
Kaksiosainen nimi
 Valenciennea helsdingenii  (Bleeker, 1858) 
Katso myös
   Parijuovatokko Wikispeciesissä   Parijuovatokko Commonsissa 
Infobox OKVirheellinen NIMI-arvoIUCN-testi OK: 
Parijuovatokko (Valenciennea helsdingenii) on Valenciennea-sukuun ja tokkojen heimoon kuuluva ahvenkalalaji. Sen kuvasi ensimmäisenä Bleeker vuonna 1858.
Levinneisyysalue

Sitä on tavattu eteläisellä Punaisella merellä, alueella Itä-Afrikasta Indonesiaan sekä Japanissa.
Elinympäristö

Se elää 1-45 metrin, tai yleisemmin 1-30 metrin, syvyydessä lähinnä riutoilla tai niiden lähistöllä. Se viihtyy trooppisissa, 22°C-27°C lämpöisissä, vesissä.
Turku Soundcheck

Turku Soundcheck on vuodesta 2008 asti toiminut hiphop- ja reggaemusiikkiin, sekä näihin liittyviin muihin kulttuuri-ilmiöihin keskittyvä tapahtumasarja. Päätapahtuma järjestetään kesäkuun ensimmäisenä viikonloppuna Turun Klubilla ja Ravintolalaiva Katarinalla aurajokirannassa. Tämän lisäksi vakio-ohjelmaan kuuluu helmikuinen Turku Snowcheck.
Järjestettyjä tapahtumia > Turku Soundcheck esittää: Looptroop Rockers 20.4.2011

Looptroop Rockers (Swe), Turku Soundcheck DJs
Järjestettyjä tapahtumia > Turku Snowcheck 26.2.2011

Kemmuru vs Loost Koos, Nopsajalka vs Superjanne, Haamu vs Vieläki Lepposaa, Turku Deep Funk feat. Didier, Piitu, Tipa Hiihtopipo & Lauri Kavallus, Black Bear Sound, VJ Mattir, DJ Chuck Main, DJ Kujis, DJ Jürgen Macho
Järjestettyjä tapahtumia > Turku Soundcheck esittää: Kova Paketti 18.12.2010

Jukka Poika, Hannibal & Joku Roti Mafia, Turku Soundcheck DJs
Järjestettyjä tapahtumia > Turku Soundcheck 4.6.-6.6.2010

Devin The Dude (USA), Joey Fever (Swe), Ritarikunta, Kapteeni Ä-ni, Kemmuru, Joku Roti Mafia feat. Hannibal, Stepa, Edorf & Tykopaatti, Identical Cousins Hank’n'Frank, How To Make A Windmill feat. TKUG, Komposti Sound, Voltti Selectors, djsucks!, Black Bear Sound, DJ Sammy Jam & DJ Ink, DJ Supertyyli, DJ Double M, Graffiti workshop
Järjestettyjä tapahtumia > Turku Snowcheck 20.2.2010

Oi Pojat! (Asa, Puppa J,Raappana & Laineen Kasperi), DJ Leo Luxxxus & Kesken (Saurus), Black Bear Sound & Double M, djsucks!, DJ Beha, DJ Magnus 44
Järjestettyjä tapahtumia > Turku Soundcheck 5.6.-6.6.2009

Million Stylez (Swe), DJ Flash (Swe), DJ Flip (Irl), Marc Stretch (US), DJ Jon Kennedy (UK), Slow Hand Motëm (Can), Michael Black Electro & RPK, Kaikukasti, Puppa J, Bongo Rhino & Enrico, Thono Slowknow, Suhinators feat. Puppa J, Papa Zai, Renegade & Nestori, Ronskibiitti feat. TKUGStarz, The Gambit, Pouta Sound, Black Bear Sound, DJ Double M, Propah Riddim, DJ Leijonamieli, DJ Kiilo, DJ Nätti-Matti, djsucks!, Graffiti workshop